Baxter, vanaf 17 Mei
The King of Laughter, �n nuwe komedie geskryf en geregisseer deur Craig Freimond, open by die Baxter Hoofteater in Mei 2006. Die skreeusnaakse The King of Laughter is �n uiters snaakse kykie na hoe ons humor in onsself vind. Dis die verhaal van twee mans, een oud en een jonk, wat deur die mynveld van komedie gelei word na die een ding wat hulle nie in hul lewe het nie � humor. Di� bekroonde stuk met James Borthwick, Wayne van Rooyen en Stacey Sacks, handel oor geblikte humor, universele vreugde, lagterapie en doodgewone, maagskuddende lekker lag.
Borthwick speel die rol van Barry Sutherland, �n onvergenoegde, middeljarige klankingenieur wat spesialiseer in die produksie van lagklankbane. Van Rooyen is Jerome, �n regstellende aksie-aanstelling wat Barry se werk moet oorneem. Om sy aftreepakket te beskerm, moet Barry vir Jerome leer watter subtiliteite in humor skuil. Barry maak ook �n saak teen sy maatskappy aanhangig omdat hulle sy humorversameling wil steel. Dit bring hom in konflik met die korporatiewe yskoningin, Natasha, wat deur Stacey Sacks vertolk word, en chaos heers oral. Skrywer en regisseur Craig Freimond is al die afgelope tien jaar betrokke in teater, met komedie, televisie en die rolprentbedryf. Hy is medeskrywer en regisseur van die bekroonde komedie-reeks, Sorted. Sy teaterstuk, Gums and Noses, is verwerk in die rolprent wat die toekenning vir die beste SA-inskrywing by die 2004 Apollo-rolprentfees gewen het.
The King of Laughter het drie Naledi-toekennings in 2004 gewen, naamlik beste SA stuk, beste regisseur (Craig Freimond) en beste nuweling (Wayne van Rooyen). The King of Laughter open by die Baxter op 17 Mei en duur tot 10 Junie 2006. Bespreek deur Computicket of skakel 083 915 8000. Vir nadere inligting oor groepafslag, vertoningsdae en -tye, besoek gerus www.baxter.co.za